Nou Pla de dinamització dels barris de Gandia
02 març 2018

## Nou Pla de dinamització dels barris de Gandia02 març 2018Última actualització: 14 juliol 2025

![](../gestion/img/FOTO-Nahuel.jpg)  
  

El **regidor responsable de Polítiques Amb la Ciutadania, Nahuel González** i el **coordinador del pla Dinamitzador de Gandia, Juanjo Reig**, han presentat aquest matí en roda de premsa, el nou Pla de Dinamització dels Barris de Gandia. L'objectiu d'aquest pla és dotar a cada barri d'una programació fixa i àmplia de les múltiples activitats obertes i gratuïtes que es duran a terme en els centres públics de Gandia, com ara contacontes, jocs infantils, conferències, taller de danses, etc.

  
Aquest nou pla porta aparellat un pla de comunicació, que informarà amb un fullet per cada barri de les activitats que es van a realitzar en el seu centre social, i a més es va a publicar un cartell genèric que aglutinarà els programes de tots els barris.

“L'objectiu és incentivar la cohesió dels barris, detectar necessitats i aportar solucions amb la participació de la ciutadania. La major part de les activitats les realitzen les associacions veïnals i els col·lectius socials”, ha assegurat González.

  
El pla tracta d'aglutinar, ordenar i difondre totes les actuacions. Açò és possible gràcies a l'equip que s'ha creat per a la seua gestió, que està format pel coordinador, Joan Reig i tres noves treballadores que han sigut contractades dins del pla d'ocupació al qual ha accedit recentment Gandia. Una d'elles especialitzada en col·lectius socials, és treballadora social, i les altres dues, estan especialitzades en joventut i en infància, respectivament.

També s'està realitzant una taula de necessitats per a cada barri i  programant les activitats en funció de les demandes manifestades pel veïnat. Gràcies a aquest pla de dinamització, les places més emblemàtiques de la ciutat tindran activitats gratuïtes i obertes al públic en general, com contacontes, jocs infantils o tallers per als mes menuts.

  
Per la seua banda, Reig, ha explicat que la tasca no és solament enumerar les activitats, _“sinó també educar en valors com la diversitat sexual, els hàbits saludables, la participació, la solidaritat, la interculturalitat o les tradicions_”. 

Finalment, s’ha convidat a la ciutadania en general, i la gent gran en particular, a que col·laboren amb el pla de dinamització aportant la seua experiència. _“És un programa transversal, on la gent ha demostrat moltes ganes de participar”._

[Twittear](https://twitter.com/share)